CK เล็งออกหุ้นกู้ 2 ชุด วงเงิน 4.3 พันลบ. หวังใช้ชำระหนี้เดิม ลุยขายสถาบัน 21-22 พ.ค.61
CK เล็งออกหุ้นกู้ 2 ชุด วงเงิน 4.3 พันลบ. หวังใช้ชำระหนี้เดิม ลุยขายสถาบัน 21-22 พ.ค.61
14 พ.ค. 2561

บริษัท ช.การช่าง จำกัด (มหาชน) หรือ CK เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท มูลค่ารวมไม่เกิน 4,300 ล้านบาท มี 2 ชุด เสนอขายต่อผู้ลงทุนสถาบัน ระยะเวลาเสนอขาย วันที่ 21-22 พ.ค.61 โดยมีธนาคารกรุงเทพ เป็นผู้จัดการการจัดจำหน่าย
ทั้งนี้ หุ้นกู้ชุดแรกจำนวนเสนอขายไม่เกิน 1,600 ล้านบาท อายุ 4 ปี ครบกำหนดไถ่ถอนวันที่ 23 พ.ค. 65 มีอัตราดอกเบี้ยคงที่ร้อยละ 2.48 และชุดที่ 2 จำนวนเสนอขายไม่เกิน 2,700 ล้านบาท อายุ 5 ปี ครบกำหนดไถ่ถอนวันที่ 23 พ.ค. 66  มีอัตราดอกเบี้ยคงที่ร้อยละ 2.74
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อชำระคืนหนี้เดิมภายในเดือน ส.ค.61
อนึ่ง บริษัท ทริสเรทติ้ง จำกัด ได้จัดอันดับความน่าเชื่อถือของหุ้นกู้อยู่ที่ “A-” แนวโน้มอันดับเครดิต “Stable” เมื่อวันที่ 9 พ.ค.61
 